sasicodes/solvari-1 huggingface dataset:
பின்னர் சந்திரிகா அம்மையாரின் அரசு சூரியக்கதிர் எனப்பெயரிட்டு யாழ்ப்பாணத்தில் தாக்குதல் தொடுத்தபோது குடாநாட்டிலிருந்து இடம்பெயர்ந்து வன்னிநாடி வந்த மக்களுக்கு கொட்டில்மனைகள் அமைத்துக்கொடுத்தல் அங்கங்கு குழிகள் வெட்டி கழிப்பறைகளை அமைத்துக்கொடுத்தல் என மும்முரமாகப் பொதுப்பணிகள் செய்து கொடுத்தவர்கள் இவ்விளைஞர்கள்.
ஒவ்வொரு குடியேற்றக்காரர்களும் தத்தம் வளவுகளுள் நாலைந்து குடும்பங்கள் கொட்டில்களோ ஒத்தாப்புகளோ போட்டு ஒரு முட்டியை வைத்துக்கொண்டு பிழைத்திருக்க இடம்கொடுத்த கிராமம் யோகபுரம்.
எல்லோரும் இளைஞர்களானதால் அவர்களுள்ளும் விடுதலைப்புலிகளின் அனுசரணையாளர்கள் எதிர்ப்பாளர்கள் விமர்சகர்கள் எனப்பலரும் வெவ்வேறு பார்வைகளுடன் இருக்கவே செய்தனர்.
காந்தீய இயக்கம் விடுதலைப்புலிகளுக்கான பிரச்சார வேலைகளைத்தான் செய்கிறதோ என்கிற சந்தேகத்தில் அரசாங்கம் இத்துடிப்பான இளைஞர்கள் அத்தனை பேரையும் கைதுசெய்து ஆறுமாதங்கள் சிறையிலும் அடைத்தது.
அவ்வியக்கம் முடக்கப்பட்டவுடன் ஏனைய இளைஞர்களைப்போல விடுதலைப்புலிகளுடன் இணைந்து இயங்க முடியவில்லை அவர்களின் அனுதாபிகளாகவும் விமர்சகர்களாகவுமே இருந்தார்கள்.
முல்லைத்தீவை இராணுவம் கைப்பற்றியானதும் கால்நடையாக வந்த சனம் மாங்குளம்போகாமல் வீதியைக்குறுக்கறுத்து காட்டுக்கூடாக பனிக்கங்குளம் கொக்காவில் திசையில் நடக்க ஆரம்பித்தது.
மேடும் பள்ளங்களும் நிறைந்த காட்டுவழியிப்பாதைகளினூடாக வண்டிகளை உருட்டிச்செல்வது சிரமமாதலால் முதியவர்களை ஏற்றிய வண்டிக்காரர் ஒலுவமடுவரை தள்ளிச்சென்று அங்கிருந்து மேற்காக வண்டிப்பாதையில் விசுவமடுநோக்கிச்சென்றனர்.
இப்போது கருணாநிதி ராஜினாமா நாடகங்களுக்கு வேஷங்கள் போடத்தொடங்கவும் அதைநம்பிய வெளிவிவகாரங்களுக்கான அமைச்சர் பிரணாப் முகர்ஜி ஓடோடி வந்து அவரைச்சந்தித்து சமாதானம் பண்ணுகிறார்.
யோகபுரத்து இளைஞர்கள் டீசல் உள்ள உழவுஇயந்திரக்காரர்களை வாங்கிறகாசை வாங்குங்கோ தயவுசெய்து திரும்பிப்போய் வண்டிகளில் வந்துகொண்டிருக்கிற உடம்புக்கு இயலாதவர்களை ஏற்றிவாங்கோ என்று கெஞ்சியதில் இரக்க குணமுள்ள உழவுஇயந்திரக்காரர்கள் சிலர் திரும்பிவந்து அவர்களை ஏற்றிக்கொண்டு வரவும் செய்தனர்.
வேலுப்பிள்ளையரின் உழவுஇயந்திரப்பெட்டிக்குள் இருந்த சின்னம்மா ஆச்சி எந்நேரமும் பிலாக்கணம் வைத்து அழுதுகொண்டிருந்தார்.
அவரது மருத்துவத்தாதி பணியிலிருந்து ஓய்வுபெற்றிருந்த மகள் பாகேஸ்வரியை விடுதலைப்புலிகள் தமக்கான மருத்துவமனையில் பணிசெய்வதற்காக அழைத்துப்போயிருந்தனர்.
அதன்பிறகும் இரண்டொருதரம் வீட்டுக்கு வந்துபோயிருக்கிறாள் ஆனால் இப்போ ஆறுமாதமாக அவள் வரவுமில்லை ஒரு தொடர்புமில்லாமலுமிருக்கிறாள் என்று இவர் கூப்பாடு போட்டுக்கொண்டிருக்கிறார்.
அவளை ஒருக்கா வந்து என்னைவந்து பார்த்திட்டுப்போகச்சொல்லுங்க ராசா ஒருக்கா வந்துபாத்திட்டுப் பிறகு அவள் எத்தினை நாளைக்கெண்டாலும் உங்களோடை அங்கே நிக்கட்டும்.
முன்னொருக்கால் சுனாமி எண்டு புதுப்பேரோட ஒண்டு வந்து அள்ளிக்கொண்டு போச்சுது சனங்களை.. இப்போ இந்தப்போர் இடியேறு வந்ததாலை மனுஷனே மனுஷனைக் கொல்லுறான்.
செல்வநாயகத்தார் சொன்னார் இவங்கள் தங்களாலை ஏலாதெண்டால் சர்வதேச சமூகத்தைக்கூப்பிட்டு இனி நாங்கள் சமாதானமாய் போறம்.. நீங்கள் தாற எதையென்றாலும் கெதியாய்த்தந்துதொலையுங்கோ என்று சொல்லவேண்டியதுதானே ஏன் இப்பிடிச் சனங்களைத்தெருவிலும் காட்டிலுமா உத்தரிக்க விட்டு அதுகளின்ரை பழியையும் தலையில் அள்ளிக்கட்டுறாங்கள்.
எங்களுடைய சுதந்திரத்துக்காகத்தான் அவங்களும் ஊணுறக்கமில்லாமல் காடுகரம்பையென்று அலைந்தும் தங்களின் உயிரைக்கொடுத்தும் போராடுறாங்கள்.
இன்னும் இருக்கிற குறைநிறையை போதாமையை எப்படி நாம நிவர்த்திக்கலாமென்று சிந்திக்கவேணுமேயொழிய சும்மா ஒரு பக்கத்தால தட்டையாய் சிந்திக்கிறதாலயும் பேசுறதாலயும் பிரயோசனமில்லை.
செல்வநாயகம் ஒருநேரம் யோகபுரம் கிராமசபைத்தேர்தலில் ஸ்ரீலங்கா சுதந்திரக்கட்சி ஆதரவில் சுயேச்சையாய்ப் போட்டியிட்டு மண்கவ்வினவர்.
அவனது அப்பா அழகசிங்கமும் நெடுங்காலமாக இயக்கத்துக்குத் தேவையான பொறியியல் உதவிகள் மருத்துவமனை ஆயுதக்கிட்டங்கிகள் பாதுகாப்பு அரண்கள் அன்ன விஷேச பாதுகாப்பு பங்கர்களின் கட்டுமானப்பணிகளில் அர்ப்பணிப்புடன் சேவையாற்றிவந்தார்.
போர்க்காலச் சூழலில் அதைக் கவனிக்கவோ தணிப்பதற்கான வைத்திய உதவிகளைப்பெறவோ முடியாமல் போனதில் திடீரென ஒருநாள் வந்த மாரடைப்பு அவருக்கு மரணத்தையும் கொண்டு வந்தது.
எந்தத் தோஷக் கிரகம் பார்த்ததுங்கோ.புதுசா வால்வெள்ளி ஏதும் முளைச்சதால இப்படியாகுதா இதுக்கு உங்கள் சாஸ்திரம் என்னங்கோ சொல்லுது?
முதலில் முல்லைத்தீவுக்கெனப் புறப்பட்ட ஜெகதீசன் குடும்பமும் கருணாநிதியின் குடும்பமும் சிவபாதம் குடும்பமும் உடையார்கட்டில் சந்தித்துச்சேர்ந்துகொண்டன.
உடையார்கட்டை அடைந்த சனத்தில் இடைவழியில் காயம் பட்டவர்களை அங்கிருந்து புதுக்குடியிருப்பை ஆஸ்பத்தரிக்கு அனுப்பினர் தொண்டர்கள்.
அதன் வளவுக்குள் இருந்தாலே போதும் என்கிற மனநிலையில் இருந்த காயம்பட்டவர்களில் பலரும் தரையிலும் நெகிழித்தாள்களிலுமாகக் கிடத்தப்பட்டிருந்தனர்.
மக்களுடன் போராளிகளும் இருக்கிறார்கள் என்று சொல்லி அரசு இரசாயனக்குண்டுகளையும் ஷெல்களையும் வீசவீச அப்பிரதேசத்தில் மரணங்கள் மேலும் மலிந்தன.
என வெளிநாட்டுப்பத்திரிகையாளர் ஒருவர் பாதுகாப்பு அமைச்சின் செயலாளர் கொத்தாபாய ராஜபக்ஷவிடம் கேட்டபோது புதுக்குடியிருப்பு போர்வலயம்.
சனங்கள் பெருவாரியாக காட்டைக்குறுக்கறுத்தும் வயல்களினூடாகவும் வள்ளிபுனம் புளியம் பொக்கணை இரணைப்பாலை ஆனந்தபுரம் மாத்தளன் புது மாத்தளன் என்று இடம் பெயர்ந்தார்கள்.
தண்ணீரூற்றுவிலிருந்து வந்த சனங்கள் முல்லைத்தீவு நந்திக்கடல் வட்டுவாகல் கடலேரிக்கரையோரம் முழுவதும் துருவங்களில் பெங்குயின்கள் நின்றதுபோல நிற்கலாயினர்.
பசியில் சனங்கள் முசுட்டை கொவ்வை முள்ளுக்கீரை முருங்கையிலை வாழைக்குருத்து தண்டு கிழங்கு போன்றவற்றையெல்லாம் அவித்தும் அவியாமலும் சாப்பிடத்தொடங்கினார்கள்.
கலைஞர் குழாம் டில்லிக்குச்சென்றுபேசி அவர்கள் தாங்கள் ஸ்ரீலங்கா அரசிடம் போரை நிறுத்தச்சொல்லுகிறோமென்று உறுதிமொழி வழங்கியவுடன் திரும்பிவந்து மெல்ல வேஷங்களைக் கலைத்துப்போடுகிறது.
பசியும் குழிதோண்டிய களைப்புமாய் துவண்டுபோயிருந்த வர்களைப்பார்த்து யோகபுரத்திலிருந்து அக்கப்பாடுபட்டு எடுத்துவந்த பூசினிக்காய்களில் ஒன்றை அவிப்பதற்கு பார்வதியக்கா சம்மதித்தார்.
இரத்தவாடையும் மரணத்தின் வாடையும் கலந்திருந்த காற்றில் அச்சந்திப்புகள் ஒரு இழவுவீட்டில் பார்த்ததைப்போலவே மகிழ்ச்சியற்று இருந்தன.
உடையார்கட்டிலும் விசுவமடுவிலும் இறந்த மனிதவுடல்கள் தெறித்துக்கிடந்ததைப் பார்த்ததிலிருந்து சின்னம்மாவுக்கு சற்றே மனப்பிறழ்வு ஏற்பட்டுவிட்டது.
மாத்தளன் கடலை அண்மிய சதுப்புநிலப்பகுதியாதலால் பெரிய மரவிருக்ஷங்கள் இருக்கவில்லை எனினும் இளைஞர்கள் அலம்பல்போல நீண்ட கம்புகளை காடுகளில் வெட்டிக்கொண்டுவந்து சிறு பந்தல்கள்போலப்போட்டு மேலே தளப்பத்தோலைகளைப் பரவி மக்களைச்சிறிது வெய்யிலிலிருந்து காபந்து பண்ணினர்.
காய்ந்த குச்சிகளைப் பொறுக்கிவந்து குவித்து அங்கங்கு எரித்து வெளிச்சம் உண்டாக்கப்பட்ட இடங்களில் மக்கள் சூழவிருந்து கதைத்தனர்.
இராசையர் சொன்னார் கருணாநிதிமட்டுமல்ல எதிரணியில நின்று எங்கடபிரச்சனையைப் கதைக்கிற அத்தனைபேருக்கும் எம்மீதான அவர்களின் அக்கறை கரிசினை உண்மையென்றால் உடன எல்லாரும் ராஜினாமா செய்யவேணும் அப்பதான் மத்திய அரசுக்கு ஒரு அதிர்ச்சியாயிருக்கும்.
எதிர்க்கட்சியில்லாத மாநில அரசும் ஒரு மோக்கேனந்தான் எதிர்க்கட்சியில்லை இனிக்காங்கிரஸோட ஓடிப்போய் ஒட்ட என்றுவிட்டுக் கருணாநிதியும் தைரியம்வந்து ஒருவேளை ராஜினாமாப் பண்ணலாம்.
எல்லாக்கட்சிகளும் இராஜினாமா செய்தால் ஒரு மாநிலத்தின்ரை எதிர்ப்பைச் சம்பாதிக்கவிரும்பாத மத்திய அரசு தன்னுடைய கொள்கையை மாற்றிக்கொண்டு ஒருவேளை போர்நிறுத்தம் செய்யச்சொல்லி இலங்கை அரசைக்கேட்கலாம்.
முந்திக்கொண்டுவந்து போட்ட உணவுப்பொட்டலத்தை மனிதாபிமானம் அகிம்சை என்றுபேசுகிற காந்திதேசக்காரன் இப்ப கொண்டுவந்து போடவேணும்.
விவாதங்கள் இப்படி நடந்துகொண்டிருக்கவும் அதில்கலவாது ஒரு குச்சியால நிலத்தைக்கீறிக்கொண்டு நெடுநேரம் யோசித்துக்கொண்டிருந்த மாதவன் சொன்னான் நான் இனிப்போகவேணும்.
கருணாநிதி இடைமறித்துச்சொன்னான் ஒரு போராளி எங்கே போறானென்று உங்களுக்குச் சொல்லுவானே.. நீங்கள் அப்பிடிக் கேட்கிறதுஞ்சரியில்லை.
ஆறுமாசத்துக்கு முன்னால எங்கட உயிலங்குளம் மருத்துவமுகாமை ஆமி குண்டடிச்சபோது சின்னம்மா ஆச்சியின்ர பாகேஸ்வரியக்கா செத்துப்போனா.
சின்னம்மா ஆச்சியைப்பார்க்கிற நேரமெல்லாம் எனக்கு உதறுது மனிஷியின்ரை முகத்தைப்பார்த்து நேராய்ச்சொல்ற பலம் என்னட்ட இல்லை.
தன் கண்கள் பனித்திருப்பதை அவர்கள் பாராதிருக்க அரிசியையும் தண்ணீர்கானையும் அவிழ்த்துச் சடுதியில் நிலத்தில் வைத்துவிட்டு மிதியுந்தை எடுத்துக்கொண்டு விரைந்தான்.
அடைத்துவிட்டு முள்ளிவாய்க்காலை மருவிய ஆனந்தபுரத்தைச் சுற்றி வளைத்துக்கொண்டு முற்றுகை வெறியில் நின்ற ஆயிரக்கணக்கான இராணுவத்தை பெருவாய்க்கால்கேப்பாபுலவில் விடுதலிப்புலிகள் ஊடறுத்து தாக்கியதில் நூற்றுக்கணக்கான இராணுவத்தினர் மடிந்தனர்.
அங்கு செல்பவர்களுக்கு அரிசியும் பருப்பும் சீனியும் நிவாரணப்பொருட்களாக கொடுக்கிறார்கள் என ஒருசெய்திபரவவும் பசிதாங்காத சின்னம்மா அங்கே போனார்.
பல இராணுவத்தினர் கொல்லப்பட்ட ஆத்திரத்தில் இராணுவம் மறுநாளும் பாதுகாப்பு வலயம் என்று அறிவிக்கப்பட்ட பகுதியெங்கும் எரிகுண்டுகளையும் ஷெல்களையும் வீசவும் மக்கள் பதுங்கு குழிகளுக்குள்ளேயே நாள்முழுவதும் இருக்கவேண்டியதாயிற்று.
டாம் டும் டும் டும் என மீண்டும் ஒவ்வொரு பீரங்கி தீர்க்கப்படுகையிலும் வெடிச்சத்தங்கள் எழுந்து அவை கடலில் எதிரொலித்துப் பீதியைக்கிளப்பின.
தினப்படி குளிப்பு முழுக்கு அனுட்டானம் சூர்ணம் திரிபுண்டரம் விரிசடாமுனிக்கோலம் அனைத்தும் கலைந்து அழுக்கு நான்கு முழத்தில் ஒரு பரதேசியைப்போலிருந்த சின்னத்தம்பிச்சாத்திரியார் இன்னொருதரம் சுனாமி வந்து அழிச்சகதையை விஸ்தாரம் பண்ணி நினைவுகூர்ந்துவிட்டு இட்டமுடன் என் தலையில் இன்னபடி என்றெழுதி விட்டசிவனையும் என்று சபித்து ஓய கருணாநிதியும் மரியதாஸும் கிழவரின் வாயைக்கிளற ஆரம்பித்தனர்.
நவரத்தினமும் செல்வரத்தினமும் அது அணையாமல் தொடர்ந்து எரிவதற்கேற்ற வகையில் குச்சிகளை வாகாக அடுக்கிச் சரிசெய்துகொண்டிருந்தனர்.
ஒன்று இழுக்குது மற்றது தள்ளுது இன்னொன்று குடையுது மற்றொன்று சொறியுது அதனாலதான் இங்கே சுனாமி பூகம்பம் வெள்ளப்பெருக்கு வரட்சியெல்லாம் வருகுதென்றால் அதுக்கும் எங்கட ஞானவிலாசத்துகுள்ள பிடிபடாத ஒரு அறிவியல் விளக்கம் இருக்குமென்றுவிட்டுக் ஒத்துக்கொள்ளலாம்.
ஆனால் அவனவன் வெவ்வேறு நேரத்தில பிறந்திட்டான் என்பதற்காக ஒரு கிரகம் அமுதாவின்ரை பிள்ளைக்கு செல்வத்தையும் சுகபோகத்தையும் ஆரோக்கியத்தையும் குதூகலத்தையும் அள்ளித்தந்திட்டு குமுதாவின்ரை பிள்ளைக்கு ரோகத்தையும் தரித்திரதையும் கலியையும் இடப்பெயர்வையும் பரதேசியாய் உலையவும் வைக்குமென்றதை என்னுடைய மனது ஒத்துக்கொள்ளுதில்லை.
உதுகள் எல்லாத்தையும் விடுங்கோ இப்பிடி யோசிப்போமே இப்போ வீடுவாசலைத் துறந்து ஒதுங்க ஒரு கூரையில்லாமல் தெருவில நிண்டு மாயிற இந்தச்சனங்கள் இத்தனை லக்ஷம்பேரையும் ராசிகளின் தொகை பன்னிரண்டால வகுத்துப் பார்த்தாலும் நின்று உச்சகட்டப் பலன்தந்துகொண்டு இருக்கிற ஜாதகர்கள் குறைஞ்சது ஒரு பத்தாயிரம் பேர் இருப்பினமோ இல்லையோ?
இடையீடுசெய்த மரியதாஸ் ஏதோ அவரைக் கிண்டல் பண்ணுவதற்கு சாத்திரி என்றுவிட்டு இரண்டு ஆவர்த்தனம் தள்ளி ஓசைலயத்துடன் யார் என்று ஒரு ஒட்டுப்போட்டான்.
சாத்திரியார் அவனைக் கொஞ்சம் பொறு என்பதாகக் கைகாட்டிவிட்டுத் தான் எதையோ சொல்வதற்குக் கண்களை மூடிக்கொண்டு பீடிகையாக என்னுகையில் இராணுவத்தின்திசையிலிருந்துவந்தபுல்டோஸர்ஒன்றுதிடுப்பெனமடங்கித்திரும்பிபதுங்குகுழிஅருகிருந்தமண்மேட்டைத் தன் பாரிய அலகால் ஒரே உந்தில் வெறியோடு தள்ளிக்கொண்டுவந்துஅவர்களின்பதுங்குகுழியைமூடி நிரவி விட்டுஅதன் மேல் நின்றும் சுழன்றும் ஊழித்தாண்டவம்ஆடியது.
விஷயம் புரியாமல் எவராவது அவர் வயதைப்பற்றிக் கேட்டுவிட்டால் தமாஷ்போலவும் நிஜம்போலவும் பர்த் சேர்டிஃபிகேட் கிடையாதுங்க என்னவொரு முப்பத்தியொம்பதோ நாற்பத்தோ இருக்கும் என்றுவிட்டு அவ்விஷயத்துக்கு ஆணி வைத்துவிடுவார்.
அதற்கு சுதர்ஸன் போட்டிருந்த முல்லா நஸுருத்தீனின் படம் அசலாக வைத்தியரை நகல் எடுத்ததுபோலிருக்கவே அதை எடுத்துப்போய் அவரிடம் காட்டினேன்.
தவறாத ஐந்து நேரத்தொழுகை ஈமான் அனைத்தும் உண்டு இருந்தும் ஏழையோ வசதியானவனோ எவன் முதலில் பணத்தைத் தூக்கிகொட்டுகிறானோ அவனுக்குஅவளுக்குத்தான் சீக்கிரத்தில் வியாதியையும் குணமாக்கிவிடுவார்.
இத்தனை நாள் வைத்தியத்தில் இந்த நோய்குணமாகுமென்று அவர் அனுமானிக்கிறபடி அவர் அறவிடும் சலார்களில் ஏழை பாழை ஆண்டான் பக்கிரி என்று சலுகைகள் எதுவும் கிடையாது.
இத்தனைக்கும் அவரே சிறுவயதில் பசிக்கொடுமை தாளாது வீட்டைவிட்டு ஓடியவர்தான் இருந்தும் சார் கொஞ்சம் தொகையைக் கம்மி பண்ணமுடியுமா?
இன்னும் மனுஷன் எவரிடாமாவது கொஞ்சம் கூடுதலாகக் கறக்க எண்ணிவிட்டாலும் அவரது தொகை வந்துசேரும் வரையில் உரிய வைத்தியத்தைப்பாராது இழுத்தடிப்பதுவும் உண்டு.
பணமென்கிற விஷயத்தில் மட்டும் பெம்மானைச் சமாதானப்படுத்த ஈமான் அறம் சீலம் நீதி மானுஷம் என ஏவப்படும் எந்த அஸ்திரமும் தோற்றுத்தான் விழும்.
நான் ரொம்பநாள் லீவு எடுத்தேன்னா மாணவர்களுக்குச் சிரமமாயிடும் என்று அவர் குழைய அப்பிடீன்னா நம்ம ஃபீஸை ஆயிரமாய்க்கொடுத்துடுங்க ஒரு வாரத்தில அனுப்பிவைச்சுடுறேன் என்று இவர் சொல்லவும் மனுஷனும் சம்மதிச்சுப் பணத்தைக் கொடுத்திருக்கிறார்.
மாயம்போலும் ஒரு வாரத்திலேயே நோய் குணமாகி அவர் புறப்படும்போது வைத்தியர் கைகளைப் பிடித்துக்கொண்டு ரொம்ப அதிகமா பணம் கேட்கிறீங்களேன்னு நான் ஆரம்பத்தில நெனைச்சது உண்மைதாங்க ஆனா மாஜிக் செஞ்சதுபோல இத்தனை சீக்கிரத்தில குணமாக்கிடுவீங்கனு நெனக்கல உங்களுக்கு நீண்ட ஆயுஸை அல்லா அருளுவான் என்று உருகிய சம்பவங்களும் நடந்திருக்கிறது.
இரண்டு கைகளையும் தொழுவதுபோல ஏந்திப்பிடித்தபடி அவருக்கு இன்ஷா அல்லாஹ் மா அஸ் ஸலாமா என்று விடை கொடுத்தார் வைத்தியம்.
நாங்கள் சிறுவர்களாக இருந்தபோது எங்களூருக்கு புத்தூர் சின்னப்பாவுக்கு எங்கள் சின்னத்தாத்தா வைத்தியம் பார்க்க மட்டுவிலில் இருந்து அடிக்கடி வந்துபோவார்.
பசங்களா தூரத்தேயிருந்து பார்ப்பதோடு மட்டும் நின்னுக்கணும் யாரும் சைக்கிளைத் தொடப்படாது.. சரியா என்று மூக்கில் விரலைவைத்து எச்சரித்துவிட்டு கிரியாவின் தமிழ்அகராதி அளவிலிருக்கும் ஆர்மிப்பச்சை மருந்துவப்பெட்டியைக் காரியரிலிருந்து கழட்டிக்கொண்டு நேரே சின்னப்பாவின் அறைக்குள்ளே ஸலாம் என்றபடி போவார்.
இந்திய வம்சாவளியினர் வெளியேற்றம் தொடர்பான ஸ்ரீமாவோ சாஸ்திரி ஒப்பந்தம் அமுலுக்கு வந்ததும் வைத்தியரும் தானாவே எழுதிக்கொடுத்துக்கொண்டு நாட்டுக்குத் திரும்பினார்.
சின்னப்பாவின் வீட்டுக்கு எதிராக எங்கள் வீட்டுக்குப்பக்கத்தில் கடைக்காரச் செல்லப்பா என்கிற உள்ளூர் வணிகர் ஒருவர் தன் ஐந்து மகள்களுள் எவளுக்காவது சீதனம் கொடுப்பதற்காக கட்டிவைத்திருந்த வீடு ஒன்று காலியாக இருந்தது.
அவ்வீட்டின் வாசலோடு தெருவில் நின்ற பூவரசமரத்தில் இங்கு மூல நோய்க்கு வைத்தியம் பார்க்கப்படும் என்று சின்னதாக ஒரு அறிவிப்புப்பலகையும் தொங்கவிடப்பட்டது.
மன்னார் மாந்தை மாதோட்டமீறாக வெளியூரிலிருந்து வரும் நோயாளிகள் தங்கி வைத்தியம் பார்த்துச் செல்வதற்கு அந்தப் பெரியவீடு மிகவும் உவப்பானதாகவும் இருந்தது.
ஒருவருக்கு மூலம் தக்காளிப்பழம் அளவுக்குத்தான் வீங்கிப் பருத்துப் பழுத்திருந்தாலும் எந்தச் சத்திரசிகிச்சைக்கும் அவசியமில்லாமல் தன் சஞ்சீவி மூலிகைகளால் ஒரு வாரத்திலேயே சுருங்கிக்காய்ந்து விழவைத்துச் சொஸ்தமாக்கிவிடும் மாயாவி அவர்.
எங்கள் ஊருக்கு குடிவந்தபின் வைத்தியம் ஊரில் ஆணோ பெண்ணோ மூத்தவரோ இளையவரோ யாரைக்கண்டாலும் அனைவருக்கும் ஸலாம் சொல்வார்.
இரவுநேரங்களில் இரண்டு வீடு தள்ளிச் செல்வதானால்கூட ஒரு கையில் மின்சூழ்விளக்கு மறுகையில் ஒண்ணரை மீட்டர் நீளத்தில் ஒரு கேட்டியும் எடுத்துக்கொண்டு ஏதோ வேட்டைக்குப்போகிற மாதிரித்தான் புறப்பட்டுப்போவார்.
அதுபற்றிக்கேட்டால் சின்ன வயசில ஒருவேளை சாப்பாடுதான் கெடச்சுது அதைப் பின்னால மாத்திக்கணும்னு எனக்குத்தோணல அதுதான் ஆரோக்கியத்துக்கும் நல்லது என்பார்.
அவற்றைப்பறித்து வருவார் அல்லது எங்களூர் தோட்டவெளிகளில் மட்டும் கிடைக்கும் பயிரி என்று கொடிவகையிலான மெலிந்த சிவத்த தண்டும் வட்டமான சிறிய இலைகளைக்கொண்ட சற்றுப்புளிப்பான சுவையுடைய தரையில் படரும் ஒரு வகைக்கீரையுண்டு அதையோ அல்லது தொய்யில் முளைக்கீரை பசளிக்கீரை பனங்கீரை செங்கீரை தயிர்வளை மூக்கறையன் கரிசிலாங்கண்ணியையோ பிடுங்கிவருவார்.
அல்லது பற்றை புதர்களில் மண்டிக்கிடைக்கும் கொவ்வை முசுட்டை முசுமுசுக்கை குறிஞ்சா தூதுவளை இலைகளையெல்லாம் கொய்துவந்து ஒரு சிறங்கை அரிசிக்குறுணலோடு உப்பு இஞ்சி மிளகு திப்பிலி புளிசேர்த்து நீளமாய் ஒரு கஞ்சிவைத்து அதற்காகவே அவர் செதுக்கிவைத்திருக்கும் பெரிய தேங்காய்ச்சிரட்டையில் ஊற்றி இரண்டு மூன்று தடவைகள் குடிப்பார்.
காலில் மிதியடிகளை மாட்டிக்கொண்டு குறைந்தது மாதமொருமுறை மூலிகைகள் சேகரிப்பதற்காக ஊரிலுள்ள தோட்டவெளிகள் மந்துக்காடுகள் பற்றைகள் சேனைகள் எல்லாம் சுற்றி வருவார்.
இன்னும் காடை கௌதாரி கானாங்கோழி ஆட்காட்டிக்குருவி மணிப்புறா காட்டுக்கோழி முட்டைகளெல்லாம் சேகரித்து வருவதோடு கண்ணில்பட்ட சுண்டைக்காய் மணத்தக்காளி வட்டுக்கத்தரி குருவித்தலைப்பாகல் காத்தோட்டிக்காய் காளான் முளைகள் எல்லாம் கொண்டுவந்து சமைப்பார்.
அச்சுவேலி தோப்பு ஈவினை பத்தமேனி சிறுப்பிட்டி என்று பல ஊர்களிலுமுள்ள தோட்டங்களுக்குச்சென்று நேரடியாகவே உற்பத்தியாளரிடம் சொற்ப விலைகொடுத்தே வாங்கிக்கொண்டுவிடுவார்.
இன்னும் அவருக்கு கொசுறாக கெக்கரி வெங்காயப்பூ வாழைப்பூ பால்கோவா வத்தகைப்பழம் வெள்ளரிப்பழம் என்று பருவகாலத்துக்குத்தக்கபடி ஏதாவது கிடைத்துவிடும்.
ஒருமுறை வைத்தியம் பார்க்கப்போன இடத்திலோ அல்லது யாரோ ஒரு தோட்டக்காரரிடமிருந்தோ அவருக்கு ஒரு பெரிய கரணைக்கிழங்கு கிடைத்துவிட்டது.
ஒருமாசத்துக்கும் மேலாக தினமும் கரணைக்கிழங்குக்குழம்பு கரணைக்கிழங்குப்பொரியல் கரணைக்கிழங்குக்கூட்டு கரணைக்கிழங்குத் துவையல் என்று ஜமாய்த்துத் தள்ளினார் மனுஷன்.
இத்தனை எளிமையான சமையலுடன் ஜீவித்திருந்தாலும் வெள்ளி திங்கட் கிழமைகளிலும் கந்தசஷ்டியன்ன விரதகாலங்களிலும் நல்லூர் முருகன் சன்னிதிவேலன் மாவைக்கந்தன் இணுவில்பிள்ளையார் தெல்லிப்பளை துர்க்கையம்மனின் திருவிழாக்காலங்களிலும் மீன்கள் சந்தைகளில் சீண்டுவாரற்றுக் குவிந்துபோயிருக்கும்.
அக்காலங்களில்தான் வைத்தியர் சுறா விளை வாளை கும்பிளா அதள் மணலை வன்சூரன் பாரையென நல்ல மீன்வகைகள் வாங்கிவந்து பொரியல் குழம்பு சொதி புரட்டலென்று ஜமாய்ப்பார்.
இன சகோதரத்துவமோ பிழைக்கவந்த அயல்நாட்டவர் என்கிற அனுதாபமோ இவருக்கு வாரத்தில் ஒருதடவை சாவகச்சேரி இறைச்சிக்கடைக்காரர்களும் யாழ்ப்பாணம் இறைச்சிக் கடைக்காரர்களும் ஆடு அல்லது மாட்டின் தலைக்கறி மூளை லேசாக இறைச்சி ஒட்டிக்கொண்டிருக்கும் விலாஎலும்புகள் வால் சிறுதுண்டு ஈரலோடு காக்கா போதும் என்று அவரே சொல்லுமளவுக்கு குடலும் இலவசமாகக் கொடுப்பார்கள்.
சாப்பாடானதும் ஒரு சிகெரெட்டைப் பற்றவைத்து அனுபவித்துப் புகைத்துவிட்டு முற்றத்து வேம்பு விருக்ஷம் பகல் வெய்யிலால் காங்கையேறாது காத்த அவரது வீட்டு விறாந்தையின் குளிர்ச்சியான சீமெந்துத்தரையில் புற்பாயும் அதற்குமேல் கித்தானைப்போலிருக்கும் கதர்விரிப்பொன்றையும் விரித்துத் தூங்குவார்.
தனது சமையல் பர்மிய மருத்துவ சமையல்பாணி என்றும் தனது இறைச்சிக்கறியை பல்லுமுளைக்காத குழந்தைகூட மென்று தின்றுவிடும் அத்தனை மென்மையாக இருக்கும் என்றும் அடிக்கடி சொல்வார்.
சமையல் நேரத்துக்கே முடிந்துவிட்ட நாட்களில் எங்கள் வீட்டுக்கோ அல்லது அயலில் தனக்குப்பிடித்த வேறு எவராவது வீடுகளுக்கோ போய்க் கொஞ்ச நேரம் கதைச்சுக்கொண்டிருப்பார்.
நான் சும்மா ஆசைப்பட்டாப்போதுங்களா எல்லாம் அந்த அல்லாஹ் இஷ்டப்பட்டா அவனே அழைச்சுக்கமாட்டானா நான் எதுக்கு அலட்டிக்கணும் என்பார்.
அப்போது தனது அதிசய மிதியுந்து பற்றி வைத்தியரே எமக்குச் சொன்னது அது வைத்தியர் மீசாலையில் ஒருசிங்கப்பூர் பென்ஷனர் ஒருவரோட நீண்டகால மூலவலியை முற்றாகக் குணப்படுத்திய சமயம்.
அதன் பின் சக்கரத்தின் குடம் எதுக்கு இவ்வளோ பெரிசாயிருக்கின்னு யோசிச்சேனே தவிர அது கியர்ங்கிற சமாச்சாரமே அப்போ எனக்குத் தெரியாது.
பின் நிறுத்திவிட்டு அது திருகோணமலையில நான் இருந்தப்போ ஏதோவொரு யோசனையில பைசிக்கிளை மிதித்துக்கொண்டுபோனேனா அது அப்பிடியே சீனன்குடா ஆர்மிகாம்புக்குள்ளாற பூந்துடிச்சு.
ஹால்ட்ஹால்ட் என்று கத்திக்கொண்டு துப்பாக்கியையும் நீட்டியபடி பத்துப்பதினைந்து ஆர்மிக்காரங்க என்னைச் சூழ்ந்துட்டாங்க.
அவங்க படம் எடுக்கவும் சுடப்போறாங்களோ என்னமோன்னு மனசுக்கு கொஞ்சம் கஷ்டமாய்த்தான் போயிடிச்சு பார்த்தா அப்புறம் போய்க்கோன்னு விட்டிட்டாங்க.
பின் அத்தொடருந்தில் பர்மாவிலிருந்து விடுமுறைக்கு ஊருக்குவந்துவிட்டுத் திரும்பிக்கொண்டிருந்த ஒரு வணிகரின் குடும்பம் தன்னையும் பர்மாவுக்கு அழைத்துப்போன சம்பவங்களை விபரிப்பாராயின் அது திருப்பங்களும் அதிசயங்களும் நிறைந்த ஒரு திரைச்சித்திரத்தின் கதையைப்போன்று சுவாரசியமாக இருக்கும்.
அந்த பெட்டியில பயணம் செய்துக்கிட்டிருந்த ஒரு பணக்காரக் குடும்பம் சாப்பாட்டுவேளை வந்ததும் இட்லிப்பானை சைஸில ஒரு பெரீய்யபாத்திரத்தில கொண்டுவந்த பிரியாணியை எடுத்து வெச்சு சாப்பிட ஆரம்ப்பிச்சாங்க.
அப்படியே சமையல்லயே நாலைந்து வருஷங்கழிச்சுதா.. அந்த மொதலாளியோட சகோதரரு ஒருவரு சவுத்திரின்னு மூலவைத்தியம் பார்த்துக்கிட்டிருந்தாரு.
குருகுலவாசம் மாதிரி அவருடனே பத்துவருஷங்கள் வாழ்ந்த என் நடத்தையும் விசுவாசமும் பிடிச்சிட்டதால எனக்குத் தன் வைத்தியத்தையும் அவரே கத்துக் கொடுத்தாரு.
வாலிபன் ஆனபின் கையில் கொஞ்சம் பணமும் சேமித்தானதும் பர்மாவிலிருந்தும் புறப்பட்டு மலேஷியா சிங்கப்பூர் எல்லாம் சுற்றினாராம்.
யாருக்கும் நடக்கக்கூடியதுதான் அன்னைக்குன்னு அவங்களுக்கு கையிருப்பில காப்பி தேயிலைப்பொடி இல்லை தீர்ந்திடிச்சின்னும் வையுங்க.
அட இந்த வைத்தியரும் வந்திருக்காரே நாம காப்பியோ டீயோ எதுவும் கொடுத்து உபசரிக்கமுடியலையே தப்பாய் நினைச்சிடப்போறார்ன்னு அவங்களுக்கு மனசுக்கு கஷ்டமாயிருக்குமில்லையா.
அல்லது எனக்காக அவங்களை இன்னொரு வீட்டுக்கு ஓடவும் வைக்குமில்லையா இதெல்லாம் தேவையா சொல்லுங்க சில விஷயங்களில் அவருக்கு இருக்கும் கருத்துக்கள் மிகவும் பிடிவாதமானவை.
முட்டாபசங்கள்லா இந்தக் காந்தியும் ஜின்னாவும் இவங்க அழிச்சாட்டியம் பண்ணி கொலைபட்டினி கிடந்து வெள்ளையனை வெரட்டி தேசத்துக்கு விடுதலை வாங்கிக்கொடுத்துட்டாங்களாம்.
இஸ்லாம்தான் உலகில் பிரிவுகளற்ற ஒரே மார்க்கம் என்று நினைத்துக்கொண்டிருந்த எனக்கு இல்லை அதற்குள்ளும் ஷியா ஸுன்னி ஹனர்ஃபி சைஃபி ஸூர்ஃபி ஜாவா பாஜி என்று பல உட்பிரிவுகள் இருப்பதை முதலில் கற்றுத்தந்தவர் வைத்தியர்தான்.
அவர் தான் ஹனர்ஃபி பிரிவினன் என்றும் மதம்சார்ந்த ஆடல்கள் பாடல்கள் குதிப்புகள் எல்லாம் தங்கள் மார்க்கத்தின்படி தவிர்க்கப்பட்டவை ஹறம் என்றுஞ்சொன்னார்.
தூதர் மொஹமத் வாழும் மதீனா போகலாம் வாரீர் இன்னும் இறைவனிடம் கை ஏந்துங்கள் அவன் இல்லையென்று சொல்லுவதில்லை எல்லாம் நாஸ்திகனான என்னையே கவர்ந்த பாடல்களாச்சே என்றேன் ஒருநாள் அவரிடம்.
வைத்தியர் யாழ்ப்பாணம் சாவகச்சேரி மசூதிகளில் இந்த நாகூரார் வகைப்பாடல்கள் வைக்கிறார்கள் என்பதால் எந்த மசூதிக்கும் போவதில்லை.
இஸ்லாம் பெண்களை அவர்கள் தம் கேசங்களை முக்காடிட்டு மூடவேணுமென்று வற்புறுத்துவது எதுக்கு வைத்தியரே.. நினைச்சுப்பார்க்க அது உங்களுக்கு முட்டாள்தனாமயில்லை?
வாலிபனான பிறகு காற்றில எழும்பிப் பறக்கும் லேசான கேசங்கள் நடையின் ஜதிக்கேற்றவாறு குதிச்சுக்குதிச்சுச் செல்லும் ஸ்பிரிங் கேசங்கள் குதிரைவால் கூந்தல்கள் கைவிரல்களைக் கொஞ்சம் புதைத்துப்பாரென அழைக்கும் வெல்வெட்டுக்கேசங்கள் முகத்தில் ஒத்திக்கொள்ளவேணும் போலத்தெறித்து மினுங்கும் கண்ணாடிக்கேசங்களை அணுக்கத்தில் பார்க்கையில் வைத்தியரின் கருத்தைப் பகுதியாக ஒத்துக்கொண்டாலும் பெண்கள் அதற்காகத் தம் கேசத்தையே மூடிமறைத்தாவேண்டுமென்று ஒரு மார்க்கம் உத்தரவிடுவது எனக்கு என்றைக்கும் உவப்பாகவே இல்லை.
அவர் மகள் அமீனாவுக்கு கல்யாணமான புதிதில் ஒருநாள் இரவு மழைபெய்யவும் மாமனாரின் குணந்தெரியாத மருமகன் அவர் இங்கிருந்து கொண்டுபோன மான்மார்க் குடையை எடுத்துக்கொண்டு வெளியே போயிருக்கிறார்.
எனக்கு வந்த கடுப்பில நா பத்து வருஷத்துக்குமேலா காபந்துபண்ணி வந்த சீமைக்கொடைய ஒரு நிமிஷத்தில தொலைச்சிட்டீரே உமக்குக் குடை பிடிக்கணும்னா கைக்காசைக்கொடுத்து ஒண்ணை வாங்கிப்பிடிக்கிறது.
ஆத்திரக்காரனுக்கு புத்தி மட்டுன்னு சும்மாவா சொன்னாங்க தப்புத்தான்.. கோவத்துல ஏதோ வார்த்தை வந்து வுழுந்து தொலைச்சிடிச்சு.
இந்தக் கஞ்சப்பிரபுவே மனம் ஒப்பிச் சிறிதுபணம் செலவுசெய்யும் ஒரு லாகிரிச்சமாச்சாரம் உண்டென்றால் அது பீடிக்காகத்தான்.
மற்றும்படி எப்போதாவது கையில் அமோகமாகப் பணம் புரளும் வேளைகளில் ஃபில்டர் இல்லாத த்றீ றோசஸ் சிகரெட்டும் பிடிப்பார் இப்போது அது வருவதில்லை.
அவர் எங்கள் வீட்டுக்கு வரும்வேளைகளில் நான் அண்ணனின் குழந்தைகளையோ அல்லது அயல்வீட்டுக் குழந்தைகளையோ தூக்கிவைத்துக் கொஞ்சிக்கொண்டிருந்தால் ச்சே..அவங்களை மொதல்ல கீழே எறக்கி விட்டுடுப்பா கொழந்தைங்களை அப்பிடி அளஞ்சுக்கிட்டிருந்தா அதுக வளராதுக மக்குப்பத்திப்போயிடும் என்றுவிட்டு அங்கிருக்கக்கூடிய தினசரிப்பத்திரிகைகள் குமுதம் ஆனந்தவிகடன் கல்கி கலைமகள் இலஸ்றேட்டட் வீக்லி எல்லாவற்றையும் ஒரு குழந்தையின் ஆர்வத்துடன் புரட்டிப் புரட்டிப்பார்ப்பார்.
ஒரு நாள் நான் பொதுநூலகத்திலிருந்து எடுத்துவந்த பொப்புலர் சயன்ஸ் மாசிகையில் ஜெர்மனில் புழக்கத்தில் வந்திருக்கும் ஒரு புதுவிதமான மிதியுந்தைப் பற்றிய படங்களுடன்கூடிய கட்டுரை வந்திருக்க அதை நான் அவருக்குப் படித்துக் காட்டினேன்.
மேலே படிக்கப்படிக்க நான் ஏதோ தற்செயலாகப்பார்த்துவிட்ட ஒரு தேவதையைப்பற்றி வர்ணித்தமாதிரி ஆங் என்று ஒரு சின்னப்பையனைப்போல அங்கார்ந்து கேட்டபடி அது பற்றிய கனவுகளில் மூழ்கியிருந்தது இன்னும் என் நினைவுகளில் உண்டு.
இங்கே குடும்பத்தைப்பிரிந்து இவ்வளவு காலந்தான் வாழ்ந்தாலும் குடும்பம் மனைவி பிள்ளைகளைப் பிரிந்து வாழும் ஒருவருக்கு இருக்கக்கூடிய தவிப்போ தாகமோ ஈர்ப்போ ஈடுபாடோ இருப்பவர் மாதிரித்தெரியாது.
அவங்களை சொக நலம் வெசாரிச்சு பொதுவில ஒரு கடதாசி எழுதிட்டு மருமானுக்கும் நீங்க சொகமா எப்படி ஒங்க வியாபாரம் போகுதுன்னு ஒருவரிசேர்த்து எழுதிவைச்சா ஒங்களுக்கும் கவுருதையா இருக்கும் மாமாமீதான மனத்தாங்கல்களையும் மாப்பிளை மறந்திடுவார் அப்பிடின்னுதான் அமீனாவும் சொல்லுறா.
பட்டிகட்டக்கொண்டுபோன ஆடுகள் திரும்பிவிட்டதா மாடுகள் திரும்பிவிட்டதா எத்தனை கன்னுகள் போட்டன ராவுத்தர் தோட்டக்குத்தகை ஒழுங்கா கொடுக்கிறானா என்றுமாத்திரம் கேட்டு எழுதுவார்.
அப்போ நீங்க மகமருமனுக்குக் கடதாசி எழுதலையா என்று கேட்டால் ப்ச்.. நாம பொண்ணைக் கட்டிக்கொடுத்திட்டம்னா அப்புறம் அவங்க அவங்கபாட்டைப் பாத்துக்க வேண்டியதுதான் அவங்களைச் சொகநலம் வெசாரிச்சுக்கிட்டு இரிகிறதெல்லாம் நம்ப ஜோலியில்லைபா.
அவ்வேளையில் மனைவியின் கருத்துக்கள் விருப்பங்கள் அவருக்கு வெறுப்பையும் எரிச்சலையும் உண்டு பண்ணுவது அவர் கண்களில் ஸ்படிகமாகத் தெரியும்.
இதுபோலத்தான் அவர் எங்கள் வீட்டில் வந்து பேசிக்கொண்டிருந்த ஒரு மாலையில் அவர் வீட்டுக்குப்போக முடியாதபடிக்கு அடைமழை பெய்துகொண்டிருந்தது.
நம்பாளுங்க யாழ்ப்பாணத்துக்காரங்க மாதிரி வீடு மனை கொடு தோட்டந்தொரவு கொடு மோட்டார் கொடு அஞ்சு லெச்சம்பணங்கொடூன்னு வற்புறுத்திறது எல்லாங்கிடையாதுங்க.
ஏழைங்க வீடுகள்ல திருமணம் இன்பதுன்ப சடங்குகள் எதனாச்சும் வரப்போ ஊரில இருக்கிற தருமசிந்தனை உள்ளவங்க நல்லவங்க வசதியானவங்க கூடிப்பேசி சகாத் நிதின்னு சொல்லி பணம்திரட்டி எதனாச்சும் அவங்களுக்கு ஒதவிபண்றதும் உண்டு.
அப்படி ஒதவி எதுவும் இல்லேன்னாலும் நம்மாட்டம் ஏழை பாழை சாமானியங்கன்னா இயைபுக்கேத்தாப்பல பொண்ணுகைல அஞ்சோ ஆறோ சவரன் நகை மாப்பிள்ளை கல்வீட்டுக்காரங்கன்னா தம்பதிக்கு வேண்டிய கட்டில் மெத்தை கூடவே குடும்பம் நடத்தவேண்டியதுக்கு தேவையான பித்தளை வெண்கலப்பாத்திரங்கள் அண்டா குண்டா சட்டி பானை சருவச்சட்டி முடிஞ்ச அளவு வெள்ளிப்பாத்திரங்கள் கொடுத்து அனுப்புவாங்க அத்தோட சரி.
பின்னர் இன்னொரு சிகரெட்டைப் பற்றவைத்துக்கொண்டு மீண்டும் சொல்ல ஆரம்பித்தார் ஆனா எப்படீன்னு தெரியுமுங்களா.. கொடைக்கானல்ல இருந்து வத்தலகுண்டுபோற சாலையில பூஞ்சோலைன்னு ஒரு ஊரு.
அங்கே அழகப்பன் செட்டியார்னு ஒருத்தர் இந்தப் பாத்திர பண்டங்கள் அடைவுபிடிக்கிறது மீட்கப்படாத பண்டங்களை விக்கிறது இன்னும் பழைய பாத்திரங்களை சரிபார்க்கிறது வாங்கி விக்கிறதுன்னு யாவாரம் பண்ணிக்கிட்டிருந்தார்.
அவருகிட்டபோய் விஷயத்தைச்சொல்லி ரொம்பப்பழசா இல்லாம வளைவு நெளிவு கீறல் விழாததா நல்லபாத்திரங்களாய் கொஞ்சம் வேணுமேன்னுகேட்டேன்.
மத்தநாள் காலை சம்சாரம் கையில வீட்டில பசங்களோ அயலவங்க யாரும் இருக்காமப் பாத்துக்கோன்னு சொல்லி ஏற்பாடுபண்ணிட்டு பாத்திரங்களை எவர் கண்ணிலும் படாம சாக்குகள்ல போட்டுக்கட்டி அங்கேயே ஒரு குதிரைவண்டியை வாடகைக்குப்புடிச்சு ஏத்தியாந்து ஒரு அறையில போட்டுப் பூட்டிவைச்சுட்டேன்.
வெண்காரத்தையும் பொரிகாரத்தையும் பொடிபண்ணி துத்தநாகப்பொடியுடன் சமஅளவில் கலந்து ஒரு மண்சட்டியிலோ ஓட்டிலோ இட்டுச்சூடாக்கினா அது உருகி விழுதாட்டம் வரும்பாருங்க.